Tamuɣli n umaru yerẓen leqyud icudden tulawin, tettban-d deg tlelli i tedder Sima tin ɣef iteddu wungal-a, tufa iman-is, tetteffeɣ s anda yas-yehwa amkan tebɣa telḥeq ɣur-s, d azamul n tlelli d tuffɣa seg wayen izemren ad ikref ifassen-is neɣ ad as-yegg tilisa, tezmer ad ttelḥeq akk anda tebɣa s wamek i tebɣa ad ttizmir i yiman-is mebla amɛiwen, acku azamul i dtefka Sima i yeṭṭfen tawuri n tselmadt, teṭṭef adeg s wazal-is deg tesdawit s leqder-is d umkan-is gar medden, yettban-d way-a mi d-yenna: ssarament ad ilint am nettat, lxedma yelhan , tesɣaray deg tesdawit, ternuḍ-as tfaz deg ṣṣifa, ula deg laɛmer mazal-itt meẓẓiyet, d ayen i tt-yeǧǧan tettemsefham akked wid tesɣaray sb23.